2021

**2021** (MMXXI) i den gregorianske kalenderen var et normalår som begynte på en fredag.

## Hendelser
### Januar
*1. januar – 
** I Norge skiftet embetstittelen fylkesmann navn til statsforvalter.
** I Norge ble sjokolade- og sukkervareavgiften fjernet.
** Handels- og samarbeidsavtalen mellom EU og Storbritannia trådte i kraft midlertidig. Avtalen var allerede britisk lov, og ble ratifisert i EU 29. april 2021.
** Dagligvaretilsynet ble opprettet.
*5. januar –
** Redningsaksjonen etter leirskredet i Gjerdrum 30. desember 2020 ble avsluttet etter at sju omkomne var funnet. Søk etter tre savnede fortsatte.
** 2. valgomgang i valget til to seter i USAs senat i delstaten Georgia, ett ordinært valg og ett suppleringsvalg. Demokratenes kandidater vant begge, og sørget for at det ble 50–50 i Senatet mellom republikanerne og demokratene (inkludert to uavhengige).
*6. januar  – Stormingen av den amerikanske kongressen: Oppildnet av president Donald Trump trengte demonstranter seg inn i kongressbygningen i Washington D.C. mens Kongressen var i ferd med å godkjenne resultatet av presidentvalget i 2020. Fem personer døde. Trump ble fordømt internasjonalt.
*13. januar – Representantenes hus i USA vedtok å stille president Trump for riksrett for andre gang, da de holdt Trump ansvarlig for stormingen av kongressen en uke tidligere.
*15. januar – Bertheussen-saken: I Oslo tingrett ble Laila Bertheussen dømt til fengsel i ett år og åtte måneder. Hun anket.
*16. januar – Armin Laschet ble valgt til ny leder av det tyske kristendemokratiske partiet CDU.
*17. januar – Den russiske opposisjonspolitikeren Aleksej Navalnyj ble pågrepet da han vendte tilbake til Moskva fra Berlin der han hadde vært til behandling etter at han ble forgiftet.
*20. januar – Joe Biden ble innsatt som USAs president og Kamala Harris som USAs visepresident.
*22. januar – Traktaten om forbud mot kjernevåpen trådte i kraft.
*23. januar – Koronapandemien: Etter utbrudd av den engelske SARS-CoV-2-mutasjonen VOC-202012/01 i Nordre Follo kommune, ble det innført restriksjoner i denne kommunen og ti nabokommuner. Blant annet ble alle arrangementer forbudt unntatt begravelser og bisettelser, og alle butikker unntatt matbutikker, apotek og bensinstasjoner ble stengt.

### Februar

*1. februar – I Myanmar ble statsminister Aung San Suu Kyi avsatt i et militærkupp.
*14. februar – I riksrettssaken mot Donald Trump ble tidligere president Donald Trump frifunnet for å ha oppildnet til stormingen av Kongressen 6. januar.
*26. februar – 
**Et isfjell på 1270 km² løsnet fra Brunt isbrem i Antarktis.
** Mjønestunnelen, Åstfjordbrua og Slørdalstunnelen i Orkland åpnet for trafikk og forkortet fylkesvei 714 med seks kilometer.

### Mars

*8. mars – Brasils høyesterett opphevet dommene mot tidligere president Luiz Inácio Lula da Silva som derved kan stille til valg i 2022.
* 14. mars – De grønne gikk fram, AfD tilbake under delstatsvalgene i Baden-Württemberg og Rheinland-Pfalz.
* 20. mars – Tyrkia trakk seg fra Istanbul-konvensjonen til bekjempelse av vold mot kvinner.
* 23.–29. mars – Det 400 meter lange, panamaregistrerte konteinerskipet «Ever Given» sperret Suezkanalen etter å gått på grunn. Ved hjelp av gravemaskiner, taubåter og høyt tidevann på grunn av supermåne lyktes det å få skipet løs etter seks dager, og kanalen kunne åpnes igjen. 400 skip hadde blitt forsinket.

### April
* 8. april – Det nederlandske lasteskipet MS «Eemslift Hendrika» kom til havn i Ålesund etter å ha vært i havsnød i Norskehavet.
* 9. april – Dronning Elisabeth IIs ektemann prins Phillip dør, 99 år gammel.
* 12. april – Trøndelag tingrett og Søndre Østfold tingrett ble etablert, hver ved en sammenslåing av fire tidligere tingretter.
* 14. april – Koronakommisjonen leverte sin første rapport, som en NOU, NOU 2021:6.
*19. april – Dronen «Ingenuity» foretok historiens første motordrevne flyging i en utenomjordisk atmosfære da den fløy i 40 sekunder på Mars.
* 20. april – Den tidligere politimannen Derek Chauvin ble  kjent skyldig i drapet på George Floyd i Minneapolis 25. mai 2020.
* 26. april – Antall tingretter i Norge ble reduseret til 23. Antallet var 60 før 12. april 2021. Oslo byfogdembete ble slått sammen med Oslo tingrett.

### Mai
*1. mai – Handels- og samarbeidsavtalen mellom EU og Storbritannia trådte i kraft på fast basis etter at ble ratifisert i EU 29. april 2021.
* 5. mai – Første ordinære utsetting av elvemusling da  små elvemuslinger ble satt ut i Årvikelva i Tysvær.
*6. mai – Israel–Palestinakonflikten blusset opp.
*18. mai – Det internasjonale energibyrået publiserte en rapport om hvordan verden kan nå målene i Parisavtalen.
*21. mai – Våpenhvile i Israel–Palestinakonflikten. Etter elleve dager med rakettskyting var minst 243 drept i Gaza, av dem over 100 kvinner og barn, ifølge Hamas. I Israel var tolv mennesker drept, av dem to barn, ifølge israelske myndigheter.
*22. mai – Italienske Måneskin vant Eurovision Song Contest 2021 med sangen «Zitti e buoni» under finalen i Rotterdam.
*23. mai – Den regimekritiske, hviterussiske journalisten Raman Pratasievitsj ble arrestert etter at Ryanair-flyet på vei fra Aten til Vilnius som han var passasjer ombord i, ble tvunget til å lande ved Minsk nasjonale lufthavn.

### Juni
*13. juni – Benjamin Netanyahu gikk av som Israels statsminister etter tolv år, etter at hans motstandere dannet en ny koalisjonsregjering som fikk flertall i Knesset.
*14. juni – Antall jordskifteretter i Norge ble redusert fra 34 til 19.
*16. juni – President Joe Biden  sanksjonerte Juneteenth som offentlig fridag for føderalt ansatte i USA. Dette skjedde etter enstemmig vedtak i Senatet og mot 14 stemmer i Representantenes hus.
*21. juni – Sveriges riksdag vedtok mistillit til Stefan Löfvens andre regjering.

### Juli
*9. juli – I Sverige overtok Stefan Löfvens tredje regjering etter at Stefan Löfvens andre regjering hadde vært forretningsministerium fra 21. juni.
*23. juli – Det utsatte sommer-OL 2020 ble åpnet i Tokyo.

### August
* 9. august – FNs klimapanel publiserte *Delrapport 1: Fysiske klimaendringer – det naturvitenskapelige grunnlaget* som første del av sin sjette hovedrapport. Delrapporten sier at konsentrasjonen av karbondioksid (CO₂) i atmosfæren nå er høyere enn på minst to millioner år.
* 14. august – Jordskjelvet i Haiti 2021: Over 2000 døde.
* 30. august – Norske og amerikanske styrker forlot Afghanistan etter den 20 år lange krigen i Afghanistan.

### September
*1. september – En 50 år gammel mann fra Haugalandet ble arrestert og siktet for drapet på Birgitte Tengs i 1995. Han er også mistenkt for å stå bak drapet på Tina Jørgensen i 2000.
*13. september – Erna Solberg varslet sin regjerings avgang etter at det ble rødgrønt flertall i stortingsvalget 2021.
*18. september – Barne- og familieminister Kjell Ingolf Ropstad varslet sin avgang som statsråd og partileder i KrF som følge av pendlerboligsaken.
*19. september – Vulkanen Cumbre Vieja på La Palma hadde utbrudd.
*26. september – SPD ble største parti i forbundsdagsvalget i Tyskland.

### Oktober
*1. oktober – Expo 2020, utsatt fra 2020, åpnet i Dubai.
*3. oktober – ICIJ offentliggjorde Pandora Papers, som består av tolv millioner lekkede dokumenter fra 14 firmaer i finanssektoren i skatteparadiser.
*11. oktober – Høyesteretts storkammer fastslo enstemmig at reindriftssamenes rettigheter etter FNs konvensjon om sivile og politiske rettigheter artikkel 27 var krenket og at konsesjonen og ekspropriasjonsvedtakene om Fosen Vinds utbygging av Storheia og Roan vindkraftverk var ugyldige.
*13. oktober – Massedrapet på Kongsberg: Espen Andersen Bråthen drepte fem mennesker med stikkvåpen.
*14. oktober – Jonas Gahr Støres regjering bestående av Arbeiderpartiet og Senterpartiet overtok etter Erna Solbergs regjering.
*22. oktober – Munchmuseet i Bjørvika ble åpnet av kong Harald og dronning Sonja.
*31. oktober – COP26 – Klimakonvensjonens 26. partsmøte åpnet i Glasgow.

### November

*4. november – Magdalena Andersson ble valgt til partileder for Socialdemokraterna i Sverige. Stefan Löfven gikk av.
*23. november – Larvik-ulykken: Tre personer omkom da et skolefly styrtet i en fjellvegg i Tvedalen nord for Helgeroa.
*30. november –
** Barbados gikk over fra å være samvelderike til å bli republikk med Sandra Mason som første president.
** Magdalena Andersson overtok etter Stefan Löfven som Sveriges statsminister.

### Desember
* 8. desember – Angela Merkel gikk av etter 16 år som Tysklands forbundskansler. Olaf Scholz overtok med Olaf Scholz’ regjering.
* 13. desember – Danmark: Riksrettssaken mot Inger Støjberg ga 60 dagers fengsel for brudd på Ministeransvarlighedsloven.
* 17. desember – Jonas Gahr Støres regjering nedsatte Forsvarskommisjonen.
* 18. desember – Lepsøybrua og Haramsfjordtunnelen i Ålesund kommune åpnet. Dermed fikk Lepsøya, Haramsøya og Flemsøya fastlandsforbindelse.
* 25. desember – ESA, ASC og NASA foretok en vellykket oppskytning av James Webb-teleskopet fra Centre spatial guyanais i Fransk Guyana.

## Jubileer og markeringer
### 200-års jubiléer og markeringer
* Medaljen for borgerdåd ble første gang utdelt
* Norges flagg ble designet av Fredrik Meltzer og vedtatt av Lagtinget, deretter ble flagget approbert ved kongelig resolusjon av 13. juli 1821
* Hellas fikk sin uavhengighet fra Det osmanske riket
* Guatemala, El Salvador, Mexico, Panama og Peru fikk sin uavhengighet fra Spania
* Spania solgte Florida til USA
* Peter I Øy i Sørishavet ble oppdaget av Fabian Gottlieb von Bellingshausen
* Jarvisøya i Stillehavet ble oppdaget av det britiske skipet «Eliza Francis»
* Sør-Orknøyene ble oppdaget av to selfangere, Nathaniel Brown Palmer og George Powell
* Gran Colombia ble etablert som eget land, med Bogotá som hovedstad
* Avisen The Guardian ble grunnlagt, under navnet *The Manchester Guardian*
* 1. august - Stortinget vedtok Adelsloven, for å avskaffe adelen i Norge
* 5. mai - Napoléon Bonaparte døde på St. Helena.

### 250-års jubiléer
* Wiener Börse ble etablert
* Galaksen Messier 49 ble oppdaget
* Pestopprøret i Moskva ble utløst, som en del av Pesten i Russland 1770-1772
* Hungersnød brøt ut i Sverige
* 3. april - Hans Nielsen Hauge ble født.

## Personer
### Fødsler

### Dødsfall

## Musikk

### Konserter
*14. november − Nightwish hadde konsert i Oslo Spektrum, Oslo

### Utgivelser
* 5. februar − Foo Fighters ga ut albumet *[[Medicine at Midnight]]*
* 12. mars − Stig Brenner ga ut albumet *[[Hvite duer, sort magi]]*
* 19. mars − Justin Bieber ga ut albumet *[[Justice (album)|Justice]]*
* 19. mars − Lana Del Rey ga ut albumet *[[Chemtrails Over the Country Club]]*
* 9. april − Taylor Swift ga ut albumet *[[Fearless (Taylor’s Version)]]*
* 16. april − Motorpsycho ga ut albumet *[[Kingdom of Oblivion]]*
* 30. april − Girl in Red ga ut debutalbumet *[[If I Could Make It Go Quiet]]*
* 14. mai − J. Cole ga ut albumet *[[The Off-Season]]*
* 21. mai − Olivia Rodrigo ga ut debutalbumet *[[Sour]]*
* 25. juni − Doja Cat ga ut albumet *[[Planet Her]]*
* 30. juli − Billie Eilish ga ut albumet *[[Happier Than Ever]]*
* 29. august − Kanye West ga ut albumet *[[Donda]]*
* 3. september − Drake ga ut albumet *[[Certified Lover Boy]]*
* 3. september − Imagine Dragons ga ut albumet *[[Mercury − Act 1]]*
* 3. september − Iron Maiden ga ut albumet *[[Senjutsu]]*
* 10. september − Hellbillies ga ut albumet *[[Blå dag]]*
* 17. september − Lil Nas X ga ut debutalbumet *[[Montero]]*
* 15. oktober − Coldplay ga ut albumet *[[Music of the Spheres (Coldplay-album)|Music of the Spheres]]*
* 22. oktober − Elton John ga ut albumet *[[The Lockdown Sessions]]*
* 22. oktober − Lana Del Rey ga ut albumet *[[Blue Banisters]]*
* 29. oktober − Ed Sheeran ga ut albumet *[[= (album)|=]]*
* 5. november − ABBA ga ut albumet *[[Voyage]]*
* 12. november − Taylor Swift ga ut albumet *[[Red (Taylor’s Version)]]*
* 19. november – Adele ga ut albumet *[[30 (Adele-album)|30]]*
* 26. november – Deep Purple ga ut albumet *[[Turning to Crime]]*
* 3. desember – Volbeat ga ut albumet *[[Servant of the Mind]]*

## Idrett

## Nobelprismottakere

* Fysikk – Syukuro Manabe, Klaus Hasselmann og Giorgio Parisi 
* Kjemi – Benjamin List og David MacMillan 
* Fysiologi eller medisin – David Julius og Ardem Patapoutian
* Litteratur – Abdulrazak Gurnah 
* Fred – Maria Ressa og Dmitrij Muratov
* Økonomi – David Card, Guido W. Imbems og Joshua D. Angrist

## Litteratur

## Se også

* Arkitekturåret 2021
* Arkeologiåret 2021
* Filmåret 2021
* Filosofiåret 2021
* Kunståret 2021
* Litteraturåret 2021
* Lyrikkåret 2021
* Musikkåret 2021
* Tegneserieåret 2021
* Teateråret 2021
* TV-året 2021

## Referanser